19 मार्च को होने वाली बैठक के लिए बनाई रणनीति
गायत्री परिवार की जिला स्तरीय बैठक गायत्री शक्तिपीठ गुना पर आयोजित की गई। रविवार को दोपहर 12 बजे से अखिल विश्व गायत्री परिवार शांतिकुंज हरिद्वार के बैनर तले हुई बैठक की शुरुआत दीप जलाकर दी गई। गीत जाग उठो युग बदलने बाला है गीत के साथ की गई। बैठक के मुख्य अतिथि उपजोन प्रभारी श्री त्यागी, विशिष्ट अतिथि शिवचरण नामदेव जिला समन्वयक, जगदीश प्रसाद त्यागी, रामचरण त्यागी थे। इन्होंने बैठक के दौरान 2017 में जिलेभर में होने वाले कार्यक्रमों की विस्तार से जानकारी देते हुए कहा कि गायत्री परिवार मुख्य रूप से जमीनी स्तर पर जाकर काम करें। शिवचरण नामदेव ने सभी तहसील स्तर पर चल रहे गायत्री परिवार के कार्यक्रमों पर तहसीलवार सभी ट्रस्टी और कार्यकर्ता से चर्चा की। मीडिया प्रभारी सुनील सेन ने बताया कि सभी शक्ति पीठ मिशन के कार्यकर्ता परिजनों को आगामी 19 मार्च को शक्ति पीठ गुना पर होने वाली बैठक जिसमें शांतिकुंज हरिद्वार से आ रहे परिजनों द्वारा योजनाओं पर खास तौर से चर्चा की गई। इसमें आगामी समय के लिए विभिन्न योजनाओं बनाई गई। बैठक में बमोरी, राघौगढ़, चांचौड़ा, कुंभराज और गुना आदि सभी तहसीलों के कार्यकर्ता सम्मिलित हुए। संचालन सुरेंद्र प्रजापति ने किया। आभार वेद प्रकाश श्रीवास्तव ने माना। बैठक में शक्तिपीठ के ट्रस्टी पी एस चौहान, लीला रजक, कविता सोनी, उमा शर्मा, शशि मिश्रा, अवनेश आरोन, अशोक शर्मा, दीया संगठन से रवि कुशवाह सहित सभी महिला मंडल और युवा मंडल के कार्यकर्ता बड़ी संख्या में मौजूद थे।
गायत्री शक्तिपीठ पर आयोजित हुई गायत्री परिवार की बैठक।
hin_Deva hin_Deva mai_Deva